הטבח

הטבח היא סדרת טלוויזיה ישראלית מסוגת דרמה שעלתה לשידור ב-5 בנובמבר 2020 מבית yes. בכיכובם של גורי אלפי, גל תורן, רותם סלע ויעל אלקנה. העונה הראשונה צולמה בבית הטקסטיל שבתל אביב, במטבח ששימש את מסעדת "הרברט סמואל" שנפתח מחדש בשביל הצילומים. בעונה השנייה מטבח המסעדה צולם במבנה בשדרות רוטשילד. הסדרה חודשה לעונה שנייה ועלתה לשידור ב-31 בדצמבר 2023..ביוני 2023 הודיעה יס כי הסדרה תשוב לעונה שלישית. נמרוד (גורי אלפי) הוא איש משפחה שמחליט לעזוב את עבודתו כמתכנת בהייטק ולבצע הסבה מקצועית כטבח במסעדה של השף דורי (גל תורן), אחד הבשלנים המובילים בתל אביב. נמרוד מתאהב בקצב ובחיוּת שיש לעבודה במטבח להציע, ובשונה מעבודתו בהייטק הוא מוצא ריגוש בעבודתו כטבח. הוא מתאהב גם בשרה (יעל אלקנה) והשניים נסחפים לרומן, על אף היותו נשוי לאפרת (קרן ברגר) עם שתי בנות משותפות. דורי מתגלה כטיפוס גאוותן, פרנואידי וצמא שליטה, תכונות אשר מובילות אותו להרס עצמי שבא לידי ביטוי בהתמכרות לסמים קשים, בפיטורין רועשים של קונדיטורית מוכשרת שהעסיק יותר מ-10 שנים בשם סאני (גיתית פישר), מריבות אין סופיות עם צוות העובדים ועד להטרדה מינית של אחת מהמלצריות שעובדות במסעדה בפרקיה האחרונים של העונה. במקביל לניהול המסעדה הסדרה עוסקת ברומן בגידה שמנהל דורי עם אלונה (רומי אבולעפיה), אשתו של חברו איש העסקים מיכה (דורון צברי), וכן ברומן שמנהל דורי עם שרה, רומן אשר מעורר את קנאתו של נמרוד. שותפתו העסקית של דורי היא אסנת (רותם סלע), ונראה שהיא הדמות היחידה שיודעת איך לנהל את דורי ולרסן את נטיותיו ההרסניות. נמרוד מתחיל למצוא חן בעיני דורי ומקודם בקצב מהיר, אך במקביל שרה מתחבבת אף יותר ובסופו של יום דורי מעניק לה את האחריות להיות השף של המסעדה בזמן שהוא פורש לעיסוק בשפיטת ריאליטי בישול עם ישראל אהרוני. בפרק האחרון של העונה הראשונה העלילה קופצת כמה חודשים קדימה, אסנת בהריון מתקדם ונראה שהיא קיבלה את השליטה במסעדה לאחר מריבה עם דורי הקשורה בהטרדה המינית שביצע במלצרית המסעדה. שרה שפית מוערכת מאוד ונמרוד טבח במסעדה. העלילה של עונה זו מתרחשת בערך שנתיים אחרי סיום העונה הראשונה. דורי הוא כוכב טלוויזיה, ללא המסעדה. נמרוד הוא טבח במסעדה מצליחה שנתקל בתקרת הזכוכית של תחום המסעדנות. בעקבות משבר אישי ומפגש עם מיה (דנה פרידר), אשת עסקים ובת לאחת המשפחות העשירות בארץ, דורי פותח מסעדה חדשה, שם נמרוד מצטרף אליו כסו שף ומיה כשותפה. המפגש המחודש שלהם מעורר אינטריגות שהיו קיימות וגם חדשות. העונה השנייה של הסדרה מסקרת את הקמת המסעדה החדשה עם כל מה שכרוך בזה. כשהעונה מתקדמת והמסעדה הולכת ונבנית נראה שהקמתה משפיעה מאוד על חיי הגיבורים. גורי אלפי - בתפקיד נמרוד אוחנה גל תורן - בתפקיד דורי שחר רותם סלע - בתפקיד אסנת יעל אלקנה - בתפקיד שרה קרן ברגר - בתפקיד אפרת אוחנה רומי אבולעפיה - בתפקיד אלונה עומר עציון - בתפקיד אפי גיתית פישר - בתפקיד סאני ארביב טום אביב - בתפקיד יונתן "פלדי" פלדמן דורון צברי - בתפקיד מיכה יונתן גלילה - בתפקיד משה ארביב אוראל אלוש - בתפקיד אשר/אושר נטשה מנור - בתפקיד לריסה סול אלפי - בתפקיד נויה אוחנה יולי אבירם - בתפקיד רמה אוחנה מור חן - בתפקיד מדלין "מדי" יוליה גלושקו - בתפקיד יוליה עידן (פנדה) פיינבורג - בתפקיד עופר קובי פרג' ג'ייד הדס סקורי ריטה גולדשטיין מאיר אדוני - בתפקיד עצמו ישראל אהרוני - בתפקיד עצמו מייקל קביה פורגוד אהרוני דנה פרידר - בתפקיד מיה אורי אלבי - בתפקיד אשי דניאל חן תום אבני - בתפקיד מידד שחר איתי קושמרו - בתפקיד גלילי טל טלמון - בתפקיד אפרת שרון כהן - בתפקיד עצמו "הטבח", במסד הנתונים הקולנועיים IMDb (באנגלית) "הטבח", באתר אידיבי "הטבח", במיזם "אישים" לתיעוד היצירה הישראלית ראיונות ארז קו-אל, ‏יוצר הסדרה "הטבח": "אני מקווה שלכל הפחות היא תעורר תיאבון", באתר "Time Out ישראל", 5.11.2020 רותה קופפר, יוצר הסדרה "הטבח": "שפים הם דיקטטורים עם המון כריזמה", באתר כלכליסט, 5 בנובמבר 2020 ביקורות אריאנה מלמד, "הטבח" — שאריות מחוממות ומשעממות של קטעי ריאליטי, באתר הארץ, 6 בנובמבר 2020 אריאל גרייזס, ‏איפה הבשר: "הטבח" הרגה את הגבר-של-פעם ובכל זאת נכשלה, באתר "Time Out ישראל", 3 בינואר, 2021 בן בירון בראודה‏, "הטבח" הייתה יכולה להיות מושלמת. היא הסתפקה בלהיות ממש ממש טובה, באתר וואלה, 3 בינואר 2021 המתכונאי, באתר וואלה, 30 בדצמבר 2020 מערכת tvbee, ‏yes מציגה את הסדרות החדשות לשנה הקרובה, באתר ‏מאקו‏, 14 בספטמבר 2020 שגיא בן נון‏, בעקבות ההצלחה: הסדרה "הטבח" של yes תמשיך לעונה שנייה, באתר וואלה, 4 בינואר 2021 yes | הטבח (The Chef), באתר www.yes.co.il